CELEX: C2004/190/28
Language: sl
Date: 2004-07-24 00:00:00
Title: Zadeva T-136/04: Tožba Domäne Vorderriss, Rasso Freiherr von Cramer - Klett in Rechtlerverband Pfronten proti Komisiji Evropskih skupnosti, vložena dne 8. aprila 2004

24.7.2004   
            
            
               SL
            
            
               Uradni list Evropske unije
            
            
               C 190/17
            
         Tožba Domäne Vorderriss, Rasso Freiherr von Cramer - Klett in Rechtlerverband Pfronten proti Komisiji Evropskih skupnosti, vložena dne 8. aprila 2004
   (Zadeva T-136/04)
   (2004/C 190/28)
   Jezik postopka: nemščina
   Domäne Vorderriss, Lenggries (Nemčija), Rasso Freiherr von Cramer – Klett, stanujoč v Ascahu i. Chiemgau (Nemčija) in Rechtlerverband Pfronten, Pfronten (Nemčija), ki jih zastopa Th. Schönefeld, Rechtsanwalt, z naslovom za vročanje v Luksemburgu, je dne 8. aprila 2004 na Sodišče prve stopnje Evropskih skupnosti vložil tožbo proti Komisiji Evropskih skupnosti.
   Tožeča stranka Sodišču prve stopnje predlaga, naj:
   
               —
            
            
               razglasi za nično odločbo Komisije z dne 22. decembra 2003 o sprejemu seznama območij pomembnih za Skupnost za alpsko biogeografsko regijo v skladu z Uredbo Sveta 92/43/EGS (1)
               
            
         
               —
            
            
               Komisiji Evropskih skupnosti naloži plačilo stroškov.
            
         Tožbeni razlogi in bistvene navedbe
   Tožeče stranke so lastniki gozdnih zemljišč, ki jih obdelujejo v okviru gozdnega podjetja vsake tožeče stranke in jih je sedaj izpodbijana odločba razglasila za območja, pomembna za Skupnost (OPS) za alpsko biogeografsko regijo.
   Tožeče stranke navajajo, da izpodbijana določba posega v temeljne pravice tožnikov, ki se zagotavljajo v okviru splošnih načel pravnega reda Skupnosti. Ta poseg v temeljne pravice je formalno protipraven, ker se pri sprejemu odločbe Komisije (in pri izvajanju Direktive 92/43/EGS (2)) ni upoštevalo pravic do udeležbe v postopku prizadetih lastnikov zemljišč.
   Nadalje tožeče stranke navajajo, da izpodbijana odločba tudi materialnopravno krši lastninsko pravico tožnikov, ker se pri določanju OPS niso upoštevale lastninska pravica in upravičenja tožnikov (in ostalih prizadetih) in zaradi tega ni bilo opravljeno nobeno tehtanje med interesi nameravane določitve OPS in nasprotnimi zasebnimi interesi toženih strank. Izpodbijana odločba je v nasprotju z Direktivo 92/43/EGS, ker je vprašanje finančne izravnave, ki se mora izplačati, ostalo popolnoma odprto in nerazrešeno.
   Poleg tega pa tožeče stranke navajajo, da je izpodbijana odločba nesorazmerna, ker ni sama po sebi primerna za oblikovanje skladne evropske ekološke mreže in je tako „posamična lista“ za eno biogeografsko regijo neprimerna za dosego varstvenega cilja Direktive. Izpodbijana odločba je poleg tega neprimerna, ker ni bila izvedena potrebna celostna koordinacija za celotno ozemlje Skupnosti.
   
      (1)  UL L 14, 21.1.2004, str. 21.
   
      (2)  Direktiva Sveta 92/43/EGS z dne 21. maja 1992 o ohranjanju naravnih habitatov ter prosto živečih živalskih in rastlinskih vrst